CELEX: C2007/170/20
Language: el
Date: 2007-07-21 00:00:00
Title: Υπόθεση C-232/07: Αίτηση για την έκδοση προδικαστικής αποφάσεως, την οποία υπέβαλε το Cour d'appel (Eφετείο) Βρυξελλών (Βέλγιο) στις 10 Μαΐου 2007 — Derby SA κατά Βελγικού κράτους

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/11
            
         Αίτηση για την έκδοση προδικαστικής αποφάσεως, την οποία υπέβαλε το Cour d'appel (Eφετείο) Βρυξελλών (Βέλγιο) στις 10 Μαΐου 2007 — Derby SA κατά Βελγικού κράτους
   (Υπόθεση C-232/07)
   (2007/C 170/20)
   Γλώσσα διαδικασίας: η γαλλική
   Αιτούν δικαστήριο
   Cour d'appel (Eφετείο) Βρυξελλών (Βέλγιο).
   Διάδικοι στην υπόθεση της κύριας δίκης
   
      Εφεσείουσα: Derby SA.
   
      Εφεσίβλητο: Βελγικό κράτος.
   Προδικαστικό ερώτημα
   Κατ' εφαρμογή του άρθρου 13, παράγραφος Β, στοιχείο δ', περίπτωση 3, της έκτης οδηγίας (1), που απαλλάσσει από τον ΦΠΑ τις πράξεις, συμπεριλαμβανομένων των διαπραγματεύσεων, που συνίστανται στην κατάθεση χρημάτων, (…), την πληρωμή (…), απαλλάσσεται η παροχή υπηρεσιών εντολοδόχου που δρα για λογαριασμό εντολέα που ασκεί δραστηριότητα σύναψης στοιχημάτων για ιπποδρομίες και άλλα αθλητικά γεγονότα, η οποία συνίσταται στην αποδοχή στοιχημάτων εκ μέρους του εντολοδόχου επ' ονόματι του εντολέα, στην καταχώρηση των στοιχημάτων, στην επιβεβαίωση του πελάτη, μέσω της έκδοσης αποδεικτικού, ότι το στοίχημα έχει συναφθεί, στη συλλογή των χρημάτων, στην πληρωμή των κερδών, στην ανάληψη της υποχρέωσης, έναντι του εντολέα, να διαχειρίζεται τα χρήματα που συλλέγει καθώς και τις κλοπές και/ή απώλειες χρημάτων και στην είσπραξη αμοιβής εν είδει προμηθείας εκ μέρους του εντολέα ως αμοιβής αυτής της δραστηριότητας;
   
      (1)  Σημερινό άρθρο 135, παράγραφος 1, στοιχείο δ', της Οδηγίας ΦΠΑ 2006/112/ΕΚ.